Vasile - Voiculescu - Din Tara Zimbrului(1918) 


e  Proza-Poezii 
* CUGETAREA 


Pe cârma lumilor plecată, 

Cu ochii mari țintiți în zare, 
Veghează-n noaptea-ntunecată 
De-a pururi treaza cugetare. 


Tăindu-şi drum adânc, ca plugul, 
De-a lungul veşniciei grele, 

Sub mâna ei se mişcă crugul 
Cu-ntregul lui alai de stele. 


Ea ţine firul ce măsoară 
Genunile de sub piciore, 
Dar nici o clipă n-o-nfioară, 
Vultorile spăimântătoare. 


Când neguri oarbe vin ca fumul 
Şi cerul pare fund de iaduri, 

Ea singură găseşte drumul , 
Şi-ndreaptă prora către vaduri. 


Acolo-n larguri întâlneşte 
Ostrove mari de idealuri, 

La sânul căror poposeşte 
Zvârlindu-şi ancora în valuri. 


Dar iar spre țintă se-ndrumează, 
Către limanuri neştiute 

Stând, sus, de veghe, pururi trează, 
La cârma lumilor tăcute. 


* GANIMEDE 


Deşi adânci porniri mă cer 

Să urc spre bolta-n veci albastră, 
Eu nu-nţeleg povestea voastră 
Cu tânărul furat la cer. 


De-ar fi ca să mă-nalţ spre stele 
__ Chemat l-al zeilor sobor 

Eu n-aş primi altfel să zbor 
Decât cu aripile mele. 


Răpit de vulturul lui Joe, 
Întregul cerului senin 

Mi-ar fi doar temniţă şi chin 
De n-aş putea să-l tai în voie. 


Şi nu m-ar bucura înaltul 
Olimp, etern ispititor, 

De nu l-aş fi atins din zbor, 

Ci-n gheare lungi purtat de altul. 


Râvnind lumina depărtată, 
Mai bine trist privesc de jos, 
Decât să trec neputincios 
Cu aripa împrumutată. 


Căci decât rob în cerul sfânt, 
Urcat doar cu puteri străine, 
De nu găsesc avântu-n mine, 
Rămân mai bine pe pământ. 


* TARII MELE 


Deprins de veci cu nori şi vijelie 
Stă pururi trainic muntele de stâncă. 
Ce-i pasă lui că-n aspra-i temelie 
Şivoaie rod şi ape iuți mănâncă! 


Ştiţi voi ce fac în cremenea bătrână 
Atâtea ploi, cu munca lor grozavă? 

O spală doar de clisă şi țărână, 

Dar lasă-ntreg străvechiul cheag de lavă. 


În van puhoiu; spumegă şi creşte 
Scobind prăpăstii fără de hotare: 
Pe cât la poale râpa s-adnceşte, 

Pe atât se-nalță muntele mai tare. 


___O, ţara mea, tu,culme-ncremenită, 
De-atâta sânge roasă şi brăzdată, 

Azi din adâncuri, grea şi neclintită, 
Te-nalţi în slăvi mai sus ca niciodată! 


* CÂND A FOST SĂ MOARĂ NECULUȚ 


Când a fost să moară Neculuţ ciobanul 
Tocmai o pornisem la atac, pe vale. 
Cerul parcă-n ţandări îşi surpa tavanul 
Şi-l lăsa să cadă peste noi în cale. 


Urletul de tunuri nu avea zăstâmpuri... 
Pretutindeni numai pâlnii, gropi şi jgheaburi... 
Vălătuci de flăcări alergau pe câmpuri 

Si veneau ca norii otrâviţii aburi. 


Totuşi împânzisem poalele colinei 

Şi urcam cu toţii coasta într-o fugă, 
Când ne poticnirăm chiar la pragul clinei 
Încâlciţi în sârme ca-ntr-o hălăciugă. 


Neculuţ şi alții, cei mai fără frică, 
Au căzut acolo doborâţi de-o schijă, 
Eu, văzând cum geme, şovăie şi pică 
M-am trântit alături lângă el cu grijă. 


Întrebând ce-l doare, nu mi-a spus de rană, 
Mi-a vorbit de-acasă, pomenind copiii... 
De sub țâța stângă însă ca pe-o vrană 
Gâlgâia la sânge pe arzimea gliii. 


Dând s-apuce-n mână ce-o-ntâlni în cale 
Încleştase-n iarbă palmele-i voinice 
Şi-ncordându-şi trupul îndoit din şale 
Se căznea zadarnic să se mai ridice. 


S-a zbătut o vreme, că era ca fierul 
Numai vână-ntr-însul, falnic cum e pinul, 
Dar văzând că grabnic o să-i treacă lerul 
S-a lăsat pe spate contenindu-şi chinul. 


...Mă simţeam departe, ca-ntr-o aiureală... 
Nu ştiam, în mine sau afără oare 

Auia un clopot groazinc a dogeală... 
Şi-am sărit deodată iarăşi în picioare. 


Înnoptase ziua în amiaza mare... 
Silnică, lumina se cernea prin sită... 
Se-nvârtea cu mine lumea tot mai tare, 
Turburând vedrea-mi împăienjănită. 


Neculuţ acuma căuta cu gura, 

Îi ardea, sărmanul, sufletul de sete: 
Azvârlisem însă ploscile de-a dura 
Când veneam în goana cete după cete. 


L-am lăsat acolo, că-i era totuna.... 
Se-mplinise doarăscrisa lui pe lume. 
Închisese ochii dar şoptea într-una 

Şi, strigând nevasta, o chema pe nume. 


Şi-a rămas acolo, sub o curmătură, 
Povânit pe-o parte, cam aşa-ntr-o rână, 
Stând să ducă parcă fluierul la gură, 
Cum şedea în munte, vara, sus la stână. 


* SUNT CULMI ÎNFRICOȘATE 


Sunt culmi înficoşate în sufletele noastre, 
Dar nimeni nu le suie şi nimeni nu le-atinge, 
Deasupra, peste neguri, furtună şi dezastre, 
Pe ele niciodată lumina nu le stinge... 


Acolo răsăritul trimite-ntâia rază, 

Amurgul tot acolo lucirea lui din urmă, 

Pe fruntea lor lumina de-a purui scânteiază 

În chip de sărutare, ce-n veci nu se mai curmă. 


Arareori un vultur cu aripe bălane 

Rătacitor ajunge pe culmi, dar nu mai zboară, 
Căci prins adânc de vraja seninelor arcane, 
Rămâne sus acolo şi nu se mai coboară. 


DIN VOLUMUL : POEME CU ÎNGERI (1927) 
* L-AM LĂSAT DE-A TRECUT 


L-am cunoscut de cum l-am zărit: 
Trimis înadins de soartă, 

Mi-a trecut pe la poartă 

Şi nu s-a oprit.Era cu părul ca aurora, 
Aripile, cu pene de lumină, 

Lânced le târa la picioarele tuturora, 
Prin pulbere şi tină. 

Suia din prăpăstii? Cobora din stânci? 
Acoperit de mister, 

Cădeau peste le umbre mari şi-adânci, 


Ca peste toţi cei ce vin din cer. 

Nu purta sabie, n-avea-n mâna crinul, 
Rătăcind pestradă, 

Şi-a aruncat doar ochii la mine-n ogradă, 
Unde năpădise cucuta şi pelinul. 
Stam pe prispă, halucinat: 

M-a văzut... nu m-a văzut? 

Că nu mi-a luat aminte... 

Era aşa de abătut, 

Că n-am mişcat, n-am strigat, 

L-am lăsat de-a trecut înainte. 


* ÎNGERUL DIN ODAIE 


Cine nu mă iartă 
C-am îndrăznit? 
Îngerul de la poartă 
Nu m-a oprit; 


Îngerul de la trepte 
Nu s-a uitat. 

Albe şi drepte 
Trepte-am urcat; 


Îngerul de la uşă 

S-a dat la o parte... 
Doamne, ce cătuşă 
Ne mai desparte?... 


Am intrat în odaie, 
Ferestrele deschise: 

Fata cea bălaie 

(Îngerul din odaie) 
Mi-ntinsese mâna şi murise. 


* ÎNGER AMÂNAT 


Au sunat prelung clopotele minţii, 
Doruri vechi porniră cu lumini de ceară. 
Dar s-a ridicat Noaptea ca o fiară, 
Auind pustiu şi-arătându-şi dinţii... 


Tu deabia sculat, intri iar în groapă. 
Vântul duhurilor a încercat să bată... 


Nu te mai faci înger, cum râvneai odată 
Ajungi iar pământ şi te faci iar apă! 


Coborând pe line aripi de suspine, 

La un loc cu viermii, lin să nu-i deştepte. 
Se ntoarce-n carne, alte vremi s-aştepte, 
Albă îngereţe închegată-n tine! 


Tac oprite-n loc clopotele grele... 
Noaptea peste tine s-a lăsat pe labe; 
Linge „aţâțată, coastele ei slabe 
Şi,ulmând lumina, mârâie spre stele. 


...Te amâ.... ŞI singur crezi în vraja Vrerii! 
Vrerea ta acuma-i numai oase goale, 
N-are-ncheietură bună, să se scoale, 

Şi-i aţine Moartea calea învierii. 


* ÎN PĂDURILE DE GÂNDURI 


Se lasă fumul vremii greu,gros, înecăcios... 
„„„Călcate, jefuite de toamna ce le-a ros, 
Pădurile de gânduri îngălbenite tac. 
Ici-colo fără voie,suspină un copac 

Când, ultima-n cuibarul frunzişului ucis, 

O frunză se desprinde din cranga unui vis, 
Cercând uşor să zboare şi-n urmă pică lin 
Pe mlaştinile minţii cu ape de venin. 

Dar apele atinse se zvârcolesc sub ea, 

O piatră detunată n-ar fi căzut mai grea. 
Arar prin codrii negri mai scapără lumini: 
Sunt ochi aprinşi de fiare, colti lucii de jivini, 
Ce, singure,uitatul domeniu mai străbat. 
Căci poftele-s la pândă şi urile se bat 

Pe unde altădată, temut de vânători, 
Vrăjitul cerc de aur păştea culcat în flori. 
Pe negre guri de peşteri el azi s-a mistuit, 
Albinele simţirii de foame au murit 

Pe fagurii vieţii, mâncaţi de urşi greoi 

Iar stupii amintirii, prădaţi, se surpă goi 

În scorburile unde bureţi miroase-a stârv; 
Şi umbra copleşeşte copacii până-n vârf; 
Mormanele de vrescuri, înăbuşind mustrări, 
În codrii răi de gânduri au şters orice cărări... 
... Pădurile de gânduri pe clipa vieţii tac. 


Nu se clinteşte-n ele o creangă de copac. 
Privind în pragul serii de nori avani răpus, 

Un soare fără raze ce scapără-n apus 
Şi-nchide, rece, ochii, zâmbind nepăsător... 

... E noapte. Cerul moare de somn deasupra lor 
Şi cugetele, negre pe zările pustii, 

Alcătuiesc acuma un codru de stafii, 

Cu oasele întinse, prin nori, mai sus de cer. 

Tu, Doamne, ştii că-i bine şi-i drept ceea ce-ţi cer, 
Nu zăbovi la ruga uscatelor păduri: 

Trimite-un pâlc de îngeri, în spate cu securi. 


* DUREREA 


Oprită să urce în ceruri vreodată, 
Durerea n-are aripi, să-şi facă vânt, 
Ci calcă, peste lespezi încovoiată, 
Înger pururi încătuşat de pământ. 


Adâncu-i glas n-ajunge la stele... 
Braţele-i vântură cenuşă şi lut, 
Presărându-le peste răni grele. 
Dar Domnul a ales-o de la-nceput. 


În ochii ei luceşte,încă neînţeleasă, 
Lumina, semnul lui izbăvitor, 

Şi a pus-o mai presus, craiasă 

Şi pildă îngerilor tuturor. 

Ea nu ştie... Dar când somnul o doboară, 
În miezul nopții şi-al tăcerii, 

Mari îngeri pe pământ coboară 

Şi se pleacă de sărută picioarele durerii. 


* LUMINăTORUL 


Am fost ca nerodul din poveste 

Ce cară soarele cu oborocul 

În casă-i fără uşi fără ferestre... 

Şi-şi blestema întunericul şi nenorocul. 
leşeam cu ciubărele minţii,goale, afara, 
În lumină şi pară, 

Şi când mi se părea că sunt pline, 


Intram, răsturnându-le-n mine. 

Aşa ani de-a rândul 

M-am canonit să car lumina cu gândul... 
Atunci ai trimis îngerul tău să-mi arate 
Izvorul luminii adevărate: 

El a luat în mâini securea durerii 

Şi-a izbit napraznic, fără milă,pereţii. 
Au curs cărămizi şi moloz pusderii, 

S-a zguduit din temelie clădirea vieții, 
Au curs lacrimi multe şi suspine, 

Dar prin spărtura făcută-n mine, 

Ca printr-un ochi de geam în zidul greu, 
Soarele a năvălit înlăuntrul meu. 

Şi cu el odată, 

Lumea toată... 

Îngerul luminător a zburat aiurea, 
Lăsânduă-şi înfiptă securea; 

Cocioaba sufletului de-atuncea însă-i plină 
De soare, de slavă şi de lumină. 


* BOTEZUL 


Simt sufletul cum prin adâncul din mine curge, ca un râu, 
Ce-şi mână turburele-i ape spre-o neştiută mare moartă, 
Când deşerturi blestemate şi când prin holde mari de grâu, 
Închis în albia vieții, încolăcită ca o toartă. 


Cu vaduri largi şi limpezişuri lin revărsate peste prund 
Să-l poată trece orişicine, întoată voia, cu piciorul, 

Sau cu vultori nebănuite şi ochiuri repezi, făra fund, 

E-atât de îngheţat pe-alocuri că nu-l poți sparge cu toporul. 


Departe, la o cotitură, un Înainte-mergător, 

Cu mâna dreaptă ridicată în semn de mistică minune, 
Veghează tainic peste ape şi ochiul lui fulgerător 
Străluminează mâlul negru, înseamnă aurul şi spune: 


"Nu ştiu în piscul sterp, de unde ţâsneşti, nici cine te-a suit, 
Nici cine-alături cu scâteia te-a pus în cremenea pustie, 
Şi-apoi te stoarce şi te-mpinge pe praguri, nezăgăduit, 

Ca iar din şesuri să te-nalţe în munţi, aşa de-o veșnicie... 


Nu-ntreb ce ţări vei mai străbate călătorind astfel mereu, 
Nu-ţi număr morile pe ţărmuri şi dacă marea e aproape, 

Dar, suflete, tu azi eşti râul în care-un Fiu de Dumnezeu 
Va cobori să se boteze şi, gol, sălăşlui-va-n ape!" 


* ISUS PE APE 


Isus umbla pe ape şi namile de valuri 

Se prefăceau, supuse, în lespezi la picioare. 
O pârtie, croită de-a dreptul până-n maluri 
Îi netezea ca-n palmă talazuri şi vultoare 


Departe-n sorbul lacom, cu vântul împotrivă, 
Nevolnici, ucenici uitase să se roage; 

Corabia, o coajă de nucă costelivă 

Trosne în pumnii mării, clătindu-se din doage. 


Furtuna înţepenită-i orbea cu praful apii 

Şi pulberea amarăle înneca gâtlejul... 

Dar tot vedeau cum colo se umilesc nahlapii 
Şi-ntr-o cărare lină se schimbă-ntreg vârtejul. 


Şi, încleştați de spaimă cu mâinile pe funii 
Priveau cum uriaşa nălucă se tot duce: 

Cu braţele în lături plute-n bătaia lunii 
Tăind şi cer şi ape ca o imensă cruce. 


* PREGĂTIRI DE CINĂ 


Venise primăvara şi sterpele gorgoane 

Cu tort de flori alese îşi peticeau chilimul... 
Şi doldora de mărfuri,de bani şi caravane 
Se pregătea de Paşte întreg Ierusalimul. 


Pe ulite un zbieret de miei fără-ncetare 

Şi aburi calzi de azimi veneau din curți vecine; 
Copii, fugiți din joacă, cereau, scâncind, mâncare 
Şi s-agăţau de poala grăbitei gospodine. 


Isus, din foişorul cu şița înverzită 
Privea deşarte caznă şi robotul zadarnic... 
O silă uriaşă şi-o milă nesfârşită, 
Ca umbra şi luimna, luptau în el amarinc. 


Chesat şi aprig, Iuda se tânguia la poartă 
Oprind din drum cascpii cu mieii de vânzare 
Ioan pleca la apă cu vasele de toartă, 

Iar Petre-şi da cuțitul pe gresii şi amnare. 


Cu multă greutate găsiră precupețul 

Ce s-a-nvoit să intre cu mielul în ogradă 

Şi dup-o grea tocmeală, peşin plătindu-i prețul, 
L-au înfăşcat şi veseli i l-au adus să-l vadă. 


Era un miel molatic cu laţele plăviţe, 
Mirositor a lapte--şi-l toropise somnul, 

Cu fruntea cucuiată de două mici corniţe, 

Şi prsimţind scaparea,a behăit spre Domnul. 


Atunci duios şi paşnic, ca un păstoer din munte 
Isus îl luă în braţe cu-adâncă sfâşiere, 

ÎI sărută cu sete pe bot,pe ochi şi pe frunte, 
Apoi întoarse capul şi-l dete spre junchiere. 


Cu mâneci suflecate voioşi îl apucară, 

Îi scoaseră cordeaua, smulgându-i clopoţelul. 
Doar luda-nţepenise, holbat,năuc pe scară 
Privind sărurul tainic ce osândise mielul. 


* CINA CEA DE TAINĂ 


Băteai domol şi norii silnici cerneau zadarnic să te-ascundă 
Când ţi-am deschis, în noaptea ceea, cămara-mi sufletului scundă. 


De cum intraşi, târând lumina de lunga-Ți haină aninată, 
Chilerul mi-a părut mai muced, poiata mai întunecată. 


Dar ridicaşi din tindă mâna uşor spre-a binecuvânta, 
Şi iată, se bolti tavanul,-nălţându-se deasupra Ta. 


Te-am cunoscut, deşi veniseşi un tanic oaspe nechemat, 
Şi-am priceput că Ți-este sete şi încă, Doamne, n-ai cinat. 


"M-am abatut să fac la tine, de-ngădui, cina cea de taină. 
Chiverniseşte pentru Paşte şi pune-ţi grabnic altă haină, 


Adună rudele şi soţii cu slugile la sărbătoare, 
Şi toarnă apă caldă-n vase, să-i spăl frăţeşte pe piciore". 


"Stăpâne, Ţi-am răspuns şi glasul în gât mi se facuse ghem 
In tot pământul n-am pe nimeni să vie-atuncea când îl chem. 


Sărac şi fără de prieteni mă ocolesc de mult drumeţii, 
Căci n-am nici azimă, nici sare pe masa goală a vieţii. 


Priveşte, ca-n pustietate-i: Doar eu în fața Ta mă scol 
Şi nu-i o dramură de pâne să-ţi pun 'nainte pe pristol"... 


„„„Atunci spre inima-mi crescută purtându-Ţi slobod braţul drept, 
Ca dintr-o lacră nencuiată mi-ai scos-o repede din piept, 


Ai rupt-o, lesne ca pe-o roadă ce coaptă spânzură de ram, 
Şi n-am simţit nici o durere, aşa de bucuros eram. 


Apoi, frângând-o bucățele, cum nu aveam la cină soți, 
M-ai dus tăcut la o răscruce şi-am împărțit-o-n zori la toți. 


* SUFLETUL 


Sunt un porumbel călător al lumii... 
Zvârlit de însăşi voia mâinii Tale 
Din Arca vieții pe tărâmul lumii, 
Mă uit şi numai ape văd în cale. 


De atuncea fâlfâi fără de-ncetare. 
Potopul încă nu şi-a tras zăporul, 

Şi n-a crescut măslinul pe care 
Să-mi odihnesc măcar o clipă zborul. 


Pe ape moarte rătăcesc ca orbul, 

E mâl adânc pe piscuri... Şi mă-nec. 
Din hoit în hoit alerg la fel cu corbul... 
N-am unde sta, îngăduie-mi să plec. 


Sunt porumbelul Tău, ursit de soartă 
Să nu-şi mai uite cuibul niciodată: 
Ascuns, instinctul nesmintit îl poartă, 
Cât de târziu, la cuib, prin lumea toată! 


Bat vânturi mari pe sus, dar vânturi line, 
Iubire bântuie ca la-nceput... 

Din trist surghiun, din lumi de hoituri pline 
Îngăduie să mă întorc la Tine 

Şi făr' de ramura ce mi-ai cerut... 


Îngăduie-mi... şi-atuncea tot mai spornic 
Vâslind prin nori, pe nori şi peste nori, 
M-oi înălța la Tine, Doamne, dornic 
Cum se întorc la cuibul lor, statornic 
Hulubii lumii pururi călători. 


* PĂDUREA 


Pădurea-n primăvară-i o frescă luminoasă, 
Cu cerul plin de pete, subțire şi-aburit, 
Acum întâi schiţată de-o pensulă sfioasă 
Mijind, neisprăvită, pe-un fond nedesluşit. 


Dar vara e un triptic:poieni copaci, izvoare... 
O pânză măiestrită din pastă-mbelşugată, 
Trăind, fermcătoare, în rama ei de soare, 

Cu mase mari de umbră, ce strălucesc deodată. 


În toamna caldă, plină de şopot şi ecouri, 
Pe vale mărginită de ape ca de-un tiv, 
Pădurea-şi desfăşoară bogatele-i panouri, 
Cu galbene alaiuri în stil decorativ. 


Apoi, târziu, în iarna cu ramuri înghețate 

Pădurea se preschimbă în friză de zăpadă, 
Sculptată-n alba piatră a zărilor crispate, 

Pe-un strâmt frontal de ceruri ce parcă stau să cadă. 


O frescă luminoasă şi dulce-n primăvară, 
Un mare triptic vara şi toamna un panou, 
În friza de zăpadă schimbată iarna iară, 

Pădurea e de-a pururi acelaşi-- alt tablou. 


* OSTROV ÎNCINS DE APE 


Ostrov încins de ape e sufetul din mine, 
Mâncat mereu de valuri şi bântuit de vânturi, 
Deşi stingher de-a pururi, prin asprele lui vine 
Se leaga-n adâncime de vastele pământuri. 


Piticul bulz de stâncă, ce-i gata să s-afunde, 
Când, îmbălat cu spume, îl zguduie orcanul, 

E, nevăzut, un munte cu temelii profunde, 

Ce, repezit din funduri, străpunge-ntreg oceanul. 


EI,petecul de tină, abia-nălțat pe-un deget 
Peste robia apei ce-l sapă să-l dărâme, 
E pisc ajuns şi culme ţintă fără preget, 
Solie spre viaţă din scoarţa humei mame. 


Ostrov încins de valuri şi măcinat de vânturi, 
Aceeaşi coajă-l leagă-n adâncuri nevăzute 
Cu toate celelalte ostroave şi pământuri 
Zăcănd oricât de joase, de-afunde şi căzute. 


* OBOSEALĂ 


Alege numai crinii cu lăncile de floare, 
Crăiesele lalele cu fusta-n patru foi, 

Dar nu uita că totul, gust, miros şi culoare 
Sunt fapta unei cepe înfiptă-n gunoi. 


Şi lasa-mi, mie numai, cucuta şi pelinul, 
Pestrița mătrăgună cu peri la subțiori, 

Eu ştiu de mult că mierea e soră cu veninul, 
Culese amândouă de pe aceleaşi flori. 


Cu zâmbete de aur, sau lacrim de sânge, 
Lumina e aceeaşi în zori sau de-o-nnopta, 

Şi-n marea umbră care pe toate-ncet le strânge, 
Amurgul meu e frate cu dimineaţa ta. 


De te-a ajuns urâtul pe cale şi ţi-e frică, 
Operşte-te din goană,statornic, la răscruci 
Vedea-vei patru dâre spre-o zare-n veci unică 
Şi drumul că-i acelaşi, de vii sau de te duci. 


...Şi totuşi din cenuşa ce zace obosită 
Aşteaptă să renască aprinsul Phoenix iar, 
Când toată bucuria ce-o ai agonisită 
Putea-vei, fără murmur, s-o dai Durerii dar! 


* PEDECINDEA DUNĂRII 


Pe decindea Dunării, la vale, 
Printre tristele mirişti cu ciulini, 
Trece-n baltă, legănat agale, 

Un chervan cu coviltir de rogojini. 


În tot câmpul nici un fir nu-i verde, 
Mişcă vântul albe colilii, 

Drumul lung în zări pusti se pierde 
Sub un cer de mari melancolii. 


Boii moi se lasă pe tânjeală, 
Grebenele roase-i dor, 

Osiile gem cu-ncetineală 

Şi slomnesc un fel de doin-a lor. 


Omul stă cu capul gol şi mână 
Înfundat în maldărul din car; 
Şi-aţipit, cu jordia în mână, 
Se tot duce fără hotar. 


Cât un urs, întins, el dormitează 
Peste sarica din patru piei de oi, 
Numai ghioga aprigă-l veghează, 
Ghintuită cu alămuri noi. 


Când deschide ochii, vultureşte, 
Peste roata zărilor năprui, 

Inima-i se umple-n piept şi-i creşte, 
Parcă şesul, tot, ar fi moşia lui. 


"Foaie verde firul peliniții”... 

Cântă cărăuşul cătinel 

Şi, treziți, cu el odata cântă sciții 
Ce-au trecut cândva prin stepă, ca şi el! 


* CÂNTEC SUFLETULUI 


Suflete, navă călătoare, 

Ce strabaţi, îndrăzneață, lumile, 
Nu-mi zvârli patimile-n vâltoare... 
Ia-mi-le şi du-mi-le. 


Nu căta că sunt grele 

Lăzile cu aur ale călătorului: 
Vom plăti cu aurul din ele 
Vamă corsarilor, bir dorului. 


Tremură trupul, văzând abisurle; 
Nu-l asculta... L-a năpădit osânza, 
Desfaşoare pe vergi visurile, 

Sus, cât mai sus urcă-le pânza. 


Printre spumele sfărmate 
Şi-ale norilor grele liote 
Toate vânturile înhămate 
Să te ducă numai în chiote. 


Şi la câți ți-or striga "stai, abate, 
Alergi spre pieire", spune-le 

Că pe suflete din eternitate 

Le poartă spre ţel furtunile. 


Numai la cârmă să fie dibaci 

Cel ce struneşte apa şi mugetele, 
Şi tu de la Domnul ai cârmaci, 

Zi şi noapte, cu schimbul, cugetele. 


DIN VOLUMUL PÂRGA (1921) 
* PÂRGA 


Am fost un pom zăbavnic... târziu am răsărit... 

Nu m-au cruțat nici grindini, nici secetă-ndelungă, 
Mi-s crengile sucite şi cresc pipernicit, 

Iar biata rădăcină, căznindu-se s-ajungă 

În lutul gras şi reavăn, prin pietre-a sfredelit. 

Dar aztăzi, peste vremuri, rodesc... Prin mii de pori, 
Din fund amara mâzgă suind, se îndulceşte 

Şi-a soarelui lumină o plăsşte-n flori: 

Azi visul rădăcinii pe ramuri străluceşte, 

Voios stă rodul ciucur şi-ncet se pârguieşte... 
„..Şi-ncovoiat sub pârga, aştept culegători. 


* SINGURĂTATEA 


Adorm adânc Bucegii, şi Noaptea-i netezeşte, 
Pe tâmplele lor arse, cu mâinile-amândouă. 
Sclipesc pe frunţi golaşe, ce somnul umezeşte, 
Broboane mari de rouă. 


Doar văile-aburite huiesc fără-ncetare 

Şi dârele de ceaţă, ca nişte şerpi, la poale 
Se duc pe nesimţite şi curg în depărtare 
Cu apele la vale. 


Atunci Singurătatea se scoală-ngândurată 
Şi umblă, visătoare, pe streşini de-nălțime. 
Stă ceasuri neclintite, de-o stâncă răzimată, 
Şi cată-n adâncime. 


Dă drumul unei pietre şi-ascultă,-ncremenită, 
Cum bubuie-n adâncuri pân' nu se mai aude, 
Cu faţa-n sus pe urmă se-ntinde, aiurită, 

În ierburile ude. 


Se uită lung la stele cum ard nălucitoare... 
Ascultă-n fund molifţii vibrând ca nişte clape. 
Pe ceruri trece luna, plutind strălucitoare, 

Ca lebăda pe ape. 


Aşa îşi duce veghea pe sus, deşteaptă, 

Şi de urât tot timpul ea singură îşi ține... 

Din când în când tresare şi şade... parc-asteaptă 
Dar, nimenea nu vine! 


* NOUL MAG 


Am obosit de-atâta aşteptare 

Cu ochii sus pe cer... 

Şi steaua vieții tot nu mai răsare. 

De astăzi însă n-o mai cer. 

Plec singur spre locaşul de-nchinare, 
Spre Staulul râvnitului Mister. 


Luceafărul menit ca să-mi răsară 
Atât a zăbovit, 
Că nu mai vreau să ştiu dacă s-a stins, 


Ori eu dacă am orbit... 

Nu mai aştept lumina dinafară: 

O alta-n mine s-a aprins 

Şi arde-n fund pojarnica ei pară, 

Văpaie noaptea, ziua stâlp de fum-- 

Cu ochii-ntorşi spre ea pornesc la drum. 


* PEISAJ MARIN 


Era o vreme-nchisă, târziu după furtună 

Şi apele trezite păreau că stau pe gânduri: 
Din toată frământarea ei şi cazna lor nebună 
Nimic nu s-a ales decât un vraf de scânduri. 


Corabii zdruncinate băteau domol în maluri 

Şi lemn cu lemn, pe-ncetul, le lua-napoi uscatul. 
Catarge fără funii, săltate peste valuri, 

Cu trupul numai aşchii veneau plutind de-a latul; 


Semeţii brazi din norduri, molifţii tari din munte, 
Porniţi să cucerească cu dor oaltă lume, 

Soseau acum la țărmuri cu trăsnetul pe frunte 
Purtati pe năsălia nămetului de spume. 


Cuprinse de nisipuri pe dosnicele dune, 
Zăceau ici colo hârburi de năvi cutezătoare... 
Nu s-arătau pescarii măcar să le adune, 

Ci le-mbăla doar marea cu limbi de flux amare. 


* ÎN GRĂDINA GHETSIMANI 


Isus lupta cu soarta şi primea paharul... 

Căzut pe brânci în iarbă, se-mpotrivea întruna. 
Curgea sudori de sânge pe chipu-i alb ca varul 
Şi-amarica-1 strigare stârnea în slăvi furtuna. 


O mână nendurată, ținând grozava cupă, 
Se coboară-mbiindu-l şi i-o ducea la gură... 
Şi-o sete uriaşă sta sufletului să-i rupă... 
Dar nu voia s-atingă infama băutură. 


În apa ei verzuie lucau sterlici de miere 
Şi sub veninul groazin simţeam că e dulceaţă... 
Dar fălcile-ncleştându-şi, cu ultima putere 
Bătându-se cu moartea, uitase de viaţă! 


Deasupra, fără tihnă, se framântau măslinii, 
Părea că vor să fugă din loc, să nu-l mai vadă... 
Treceau bătăi de aripi prin vraiştea grădinii 
Şi ulii de seară dau roate după pradă. 


* PROMETEU 


Am migălit mereu să-mi fac o lume, 
Dar nu m-am înjosit, ca Prometeu, 
Spre-a-nsufleți plămada mea de hume, 


Să fur din cer un foc ce nu-i al meu. 
Ci, nencetat ciocnindu-mă cu mine, 
M-am străduit să scapăr singur eu. 


N-am izbutit... Şi poate e mai bine. 
Nu sunt destul de rece şi-mpăcat, 
Ciudoasa râvnă încă mă mai ţine. 


Aş vrea scâteia, licăru-nfocat, 
Când va ţâşni din suflet să răsară, 
Să nu m-aprind ca un păiş uscat. 


Să pot purta în mine jar şi pară, 
Nemistuit de propriul meu foc, 
Să luimnez şi-n mine şi-n afară, 


Să nu fiu mie însumi un obroc. 
Când vulturul trimis să mă sfâşie 
Va tăbărâ cu groaznicul lui cioc 
Din inima-mi să rupă o fâşie, 
Să-şi vadă pliscul negru luminat, 


Şi-aprins pe loc de-atâta bucurie, 


Să ducă-n ceruri taina ce-a aflat! 


* BUCEGII 


Din Piatra Arsă până-n Omul colan de munţi se tot înşiră, 
Cu late cefe sprijinite în citra cerurilor goale, 

Şi-aşa vântoşi, că parcă singuri adâncul slăvilor boltiră 
În opintirea lor nebună, la început, când să se scoale! 


Mugeau înfierbântaţi de viaţă şi năzuiau mai sus trufaşii, 
Să ducă-n inima tăirei, la zei, năpraznica lor pară, 

Dar răbufniți fără de veste, aşa căzură uriaşii, 

Că a plesnit sub ei pămâtul şi pân-la brâu se îngroapară. 


De atunci înțepeniţi ca-n scoabe îşi scot doar trunchiurile sparte. 
Ci tot semeți rămân de-a pururi: un pas nu le înfruntă clina. 
Pereți cu seninări ca sticla de lumea noastră îi desparte, 

Şi nu-i atinge decât vântul, cu ploaia, cu umbra şi lumina. 


Tot trupul lor e numai gherle cu funduri încă nezărite, 
Prăpăstii oarbe, guri de iadurui, ce nu văd nici o auroră, 
Cazane groaznice şi ocne, în jurul cărora cumplite 
Nămestii sure, încleştate, s-au prins de gât şi-ncing o horă. 


Puşi ca o vamă roditoare în calea slobodelor vânturi, 
Asupra lor în toată vremea îşi varsă trăsetul vierşunul... 
Bălane stive de ninsoare şi vulturi negri fără cânturi 

Sunt rarii oaspeţi cu popasuri ce le mai mângâie surghinul. 


Ca un imens arici de piatră pe zări ei îşi resfiră țipii... 
Întregul arc e ca o falcă, şi fiecare pisc, un dinte... 

Dar peste toți, bătuţi în slavă, străpungători se-nalță Jepii, 
Înfipţi în cerul singuratec ca două vechi, enorme ţinte. 


* UREAZĂ-MI 


Urează-mi luptă, nu-mi ura izbâmdă, 
Hotarul vieții nu râvnesc să-l mut... 
Dar cum mă simt o facără flămândă, 
Mă zbucium tot şi singur mă asmut... 
Ţin rob, ca Navi, vulturul Trufiei, 

Ca să-l reped, cu sângele pe cioc, 
Să-mi țintuiască-n bezna bătălie, 

În loc de soare, zodiile-n loc; 


Buhavei Nopți voi rupe cetluiala 
Şi vânt mi-oi fece țeasta să-i despic; 
De-o fi să cad, aprinză-mă iuțela: 


Nu frunză-n vânt, bolid aş vrea să pic... 
Stau smirnă-n ceruri stele şi cată 
Cum trage spada mâna pe pământ, 
Ca-n lama ie de veci predestinată 
Să-şi vadă toate fulgerul răsfrânt! 


DIN VOLUMUL VEGHE (1968) 
* VEGHE 


Izbânda? Ce grea încercare 
Destinul se culcă sătul 

Şi carnea cu visul ei mare 
Râvneşte-n azururi pătul. 


A slavei sălbatică hrană 
Priveşte doar celor flămânzi, 
Şi slava ca muma spartană 
Ucide copiii plăpânzi. 


Oricât amintirea împlânti-i, 
Şi cânte-i pe socluri un bronz, 
Se macină, trişti,la răspântii 
Eroii, bieţi idoli de bronz. 


Când slava din câmpul de lupte 
Se mută în cripte de mort, 
Vertebrele urii sunt rupte 

Şi ura e singurul fort. 


Lingându-şi grumazul de sânge, 
La pândă sta timpul rănit; 
Vegheaţi când mult aur se strânge 
Şi nu mai rămâne granit. 


Capcane s-aţin în suişuri 

Şi plăgi sub coroane de domn, 
Vin zile cu două tăişuri 

Şi nopți văduvite de somn. 


Nu credeţi în zodii sunt curse: 
Prin naltele stele sclipind 
Trec ghearele marilor urse 

Şi săgetătorii ochind... 


1940, iunie 30 
Bucureşti 


* CEASUL DE PIATRĂ 


Ceasul de piatră bate de-acuma, 
Trece sicriul lumii pe drum 
Fără o floare, fără urmaşi, 
Singur şi-n goană tras de ostaşi. 


Ceasul de piatră unde te-a prins 
Orice lumină-n sânge s-a stins. 
Negre obloane grabnic se trag, 
Vierme se face orice ţi-e drag. 


Greul, ceasul, piatra cade-n rug, 
Fiece clipă naşte-un obuz, 
Muti, târzielnici, într-un unger 
Duc solii păcii ramuri de fier. 


Peste privelişti ceasul a stat, 
Pleoapele zării lung s-au lăsat, 
Marea e tristă, muntele tâmp, 
Toţi cai morţi ară pe câmp. 


Ce ubră albă-n gol a rămas 

Țintă cu ochii groaznici pe ceas? 
Isus! aşteaptă ora de lut 

Să ia durerea de la început. 


Trece in goană tras de ostaşi, 
Fără o floare, fără urmaşi, 
Sicriul lumii.După sicriu 
Ceasul de piatră latră-a morțiu. 


1941, august 
Bucureşti 


* LUNATICII 


Ştiu marii paznici unde ne aflăm? 
Abia ieşiţi din scutecele humii. 
Ne-am cățărat pe-acoperişul lumii 
Şi pe tăişul evului umblăm. 


Ce duh nebun în loc de lapte-am supt? 
lau mințile zănatice proportii, 

Cu ochi deschişi,lunatici pui ai morții, 
Păşim spre negrul gol de dedesupt. 


Înalte zodii triste trec in cer. 

Noi, alchimişti ai forței şi-ai durerii. 
Ne-am altoit sălbaticei materii 

Şi creştem, toți, afară din mister. 


Ci bântuiţi de Absolut-- un loc 

În care visul scapă de osândă 
Purtăm în mâini o torță fumegândă, 
Cu care punem veacurilor foc. 


Cu cât urcăm, ne clătinăm mai rău 
Pe gândurile ajunse catalige... 

Şi nu cutează îngerul să strige, 
Privind holbat un pas ce-am în hău. 


1942, decembrie 
Bucureşti 


* RAPSODUL 


Războinici magi, sub stema sfâşierii, 
Pe căi de foc sosesc condotierii... 


Toţi cei ce spargeți lumii carapacea, 
In cătărămi de duh să-i strângeți pacea-- 


Şi dezrobind din zgări de veac zăsozii 
Să le-mblânzească sângele rapsoii-- 


Cetățile ne varsă-n suflet fierea 
Pe ce-nălțimi ne-am odihnit puterea? 


Ah, iat-un stârv, nestricăcios.Al cui e? 
Coroana vremi-i spănzură în cuie, 


Inchis, ceaslovul cărnii lui tot spune 
De măreția soarelui-apune, 


Dar tâmpla lui cu zei e spartă-n două 
Şi-n largul coif de gânduri şerpi se ouă. 


La capul lui s-au strâns la dant cobolzii, 
les gearele din teacă, țepii,solzii 


Sub el toți puii negri mandragore 
Adie-n noapte blesteme şi hore 


Arar şi noapte blesteme şi hore 
Nu mai vrăjesc cu-naltă hrană leii, 


Transfigurez, o fiară visătoare 
Să dam asalt Gomorei încă-n floare. 


Nu pâine, ci azur eu dărui plebei, 
Sunt din cei şapte contra Thebei. 


* AMURG ARDELENESC 


Rostogolit, pământul s-a-ntors cu faţa-n umbră, 
Îşi pleacă gândul pleoapa şi rana-n noi adoarme. 
Dar dincolo de munte o măreție sumbră 

Cu noaptea luptă încă şi cerul e în arme. 


Trec suflete prin codri şi apele sunt ruguri, 
S-aprind vechi turle lângă morminte făr-de nume, 
Prin curţi ard lăncile de raze în fierul de la pluguri, 
Cu mâinile pe suflet se-ncruntă-n fund o lume... 


Pe roata zării trasă Jos, schilavă, lumina 

Se rupe ca o carne a şesului în chinuri. 

les lanţuri vechi de beznă pecetluind lumina 
Şi norii, guşteri negri, cu guşa de veninuri. 


O ţară-şi frânge trupul in agonii de aur, 

Cu hăuri oarbe-n spate căscate s-o înhațe, 

Şi-n timp ce noi cu capul pe-al somnului tezaur 
În văile uituce dormind cu visu-n braţe, 


Amurgul uriaşa-i icoană bizantină 

O spânzura pe-ntregul perete spart al țării: 
Gol şiroind de sânge, de visuri şi lumină, 
Stă rătignit Ardealul pe crucea-ntunecării. 


1940,august 17 
Bucureşti 


* ALBEI-IULII 


De tace azi tunul şi nu-şi iau avântul 
Cohortele-ntoarse, în lipsa lor sus 
Să bubuie glasuri, să tune cuvântul, 
Să fulgere slova, în spartul Apus 


Olatul cel mare rotit e de ulii 

Şi nu-i nici o puşcă țintindu-i din zbor, 
Dar glasuri viteze mereu Albei-lulii 
Vestească-i plinirea unicului dor: 


Regească cetate de veci a Unirii 
Pecetie pusă pe-Ardealul hrisov, 

Tu matcă a jertfei, stindard dezrobirii, 
Eşti scaun dreptății, cea făr' de istov. 


În tine rodeşte de-a pururi în sânge, 
Ce-n cazne vărsară cristoşii iobagi, 
Năpraznica roata destinul nu-l frânge, 
O, Iulie-Albă odraslele-ţi strânge: 
Zbucni-va-nvierea hotarelor dragi 


1941, Noiembrie 25. 


* INSCRIPŢIE PE UŞA UNUI ATELIER DE ARTIST 


Oricine vrea mă-mpinge şi intră, om sau vânt: 
Sunt rana vie-a casei în zidul de-apărare. 

Nu m-a deschis vreodată un geniu sau un sfânt, 
Cu orice pas de-afară pătrunde-o destrămare. 


Să nu mai bată nimeni în pieptul meu de-acum, 
Nu mă mai dau în lături supusă şi sfioasă, 

în loc de zâmbet, lacăt strigoilor din drum. 

Mă țintuiesc să-mi apăr scump din casă: 


Să-şi scoată avuţia prin goalele-ncăperi, 

A strâns în el minunea pământului şi-a mării, 
Şi când avar de sine vrea alte mângâieri, 

Să iasă sus la vasta vitrină a visării. 


1940, Octombrie 26 
Bucureşti 


* INSCRIPŢIE PE O ZI DE TOAMNĂ 


Au început să fie iar arborii de aur 

Şi tremură minunea paletelor de foi. 

Se pârguieşte vremea întinsă pe coclauri, 
Divinităţi streine au poposit la noi. 


Oracolele-s clare şi pacea scânteiază. 
E-n tot o plinătate cu-ndemnuri de huzur. 
Din slavă, peste linişti, o pajură veghază 
Ca într-ompărătească hrisoavă de azur. 


Dar aur şi azururi sunt goale vicleşuguri 
Aduni din orice toamnă o boabă de-nţeles, 
Şi dimcolo de ţarcul îngustelor belşuguri 
Dă orizont tristeţii imensul câmp cules. 


Tu strâns lipeşte obrazul de ziua care trece, 

E ce-ai mai drag sub cerul atâtor spulberări... 
Obrazul dulce-al zilei, mai tras şi tot mai rece, 
Încet se depărtează, întors spre alte zări. 


1941,septembrie 
Bucureşti 


* INSCRIPŢIE PE O FRUNZĂ DE VIŢĂ 


Privesc zeița, goală-n al marmorei alb foc, 

Cu coapsele-ncheiate în zâmbet pur de linii, 
Şi-ntreb ce cați tu, frunză, nelegiuit obroc, 

Pe miezul frumuseţii şi-n inima luminii, 

Când seva nemuririi, dumnezeescu-i joc, 

Şi-a strâns în sâni candizi parcă-i rodirră crinii. 
De ce pe-avântul lacom să spargă timp şi loc, 
Pui semnul sfiiciunii, căderii şi al vinii? 

Ce gând a stat din fruntea bacantei să te fure, 
Să te lipsească-n ţinta desăvârşii pure, 

Un zbenghi de curtezană sub pântecul rotund? 
1...Destul!...Păienjănirea privirilor profane 
Întoarceţi-o din drumul supremelor arcane. 
Sunt pleoapa unei taine, acopăr, nu ascund". 


* INSCRIPŢIE PE UN VAS DE ARGEŞ 


Ții, mire, trandafirul şi drept la piept ţi-l pui, 
Ulcica mea de Argeş cu boi de față sui... 


In dorul cui olarul te zămisli frumoasă 
Şi-o ie de dulci smalţuri s-ă migălit să-ţi coasă? 


Să-l fi-ndemnat, ce taină, pe-al cerului ibovnic 
S-aleagă tocmai lutul şi să şi-l ia duhovnic? 


Ce gând a-mpins pe asprul munte să scrie-n tine 
Izvorul făr' de moarte-al tiparelor eline? 


Ca-n somn, din fundul unui nemuritor descântec, 
Ţi-a tras, melodioasă statura ta de cântec 


La agera-i dogoare a inimii te coapse, 
De-ncremenişi pur lujer de înger fără coapse. 


Ca să răsai mai mândră din toate celelalte, 
Te-a mlădiat de mijloc pe şoldurile-nalte 


Şi-nsăilându-şi jindul, în brâu cu florări 
Ţi-a pus năluca unei eterne dezmierdări... 


Dar cum zvâcneau din forma râvnită sânii, plinii 
Desăvârşiţi îi strânse sub un pieptar de linii 


Şi-n semn că harul curse prin mâna lui uneltă, 
Zâmbeşte încă luna din talia ta zveltă.... 


... Cum, goală plasmuire a dorului, stai mută 
Te mângâie doar gândul, doar ochiul te sărută: 


S-a spulberat olarul cu mâna inspirată, 
Şi mirii şi mireasa ce-ai strâns la piept odată... 


Ci-n tine pururi visul nestinsa sevă sparge-şi 
Schimbându-te-n pierduta surată de pe Argeş 


1945, Mai 28. 


* TUDOR ARGHEZI 


Rămâne-un mag al lumii, un alchimist, acel 
Ce-a înjugat c-un zâmbet azurul la injuriii. 
Cu subțiime de înger el puse-n gura urii 
Măscara grea de aur cu nimbul pur la fel. 

A făurit sudalma aşijderi unei steme, 

Cu paralei şi zgripţuroi în smalţuri de inel, 
Să dea cu ea bineţe şi lără a se teme 

Şi-a împroşcat stăpânii, de-a pururea rebel. 
A dezmăţat cuvântul, uşor, ca pe-o re, 
Îmborţoşat, prin vârful condeiului de miere, 
Să-i fete dupa voie serafi ori vârcolaci, 
Râvnind, lihnit, să muşce din soare şi din lună, 
Şi-n sobra-i semeție infernul e arvună, 
S-ajungă paradisul pe schele şui de draci. 


